CELEX: 62011CA0660
Language: et
Date: 2013-09-12 00:00:00
Title: Liidetud kohtuasjad C-660/11 ja C-8/12: Euroopa Kohtu (kolmas koda) 12. septembri 2013 . aasta otsus (Tribunale Amministrativo Regionale per la Toscana — Itaalia eelotsusetaotlused) — Daniele Biasci jt versus Ministero dell’Interno, Questura di Livorno (Asutamisvabadus — Teenuste osutamise vabadus — EÜ artiklid 43 ja 49 — Hasartmängud — Kihlveopanuste kogumine — Loa andmise tingimused — Politseiloa ja tegevusloa omamise nõue — Siseriiklikud õigusnormid — Kihlveopanuste kogumispunktide vaheline kohustuslik miinimumkaugus — Piiriülene tegevus, mis on samastatav tegevusloa esemeks oleva tegevusega — Keeld — Hasartmängulubade vastastikune tunnustamine)

9.11.2013   
            
            
               ET
            
            
               Euroopa Liidu Teataja
            
            
               C 325/5
            
         Euroopa Kohtu (kolmas koda) 12. septembri 2013. aasta otsus (Tribunale Amministrativo Regionale per la Toscana — Itaalia eelotsusetaotlused) — Daniele Biasci jt versus Ministero dell’Interno, Questura di Livorno
   (Liidetud kohtuasjad C-660/11 ja C-8/12) (1)
   
   (Asutamisvabadus - Teenuste osutamise vabadus - EÜ artiklid 43 ja 49 - Hasartmängud - Kihlveopanuste kogumine - Loa andmise tingimused - Politseiloa ja tegevusloa omamise nõue - Siseriiklikud õigusnormid - Kihlveopanuste kogumispunktide vaheline kohustuslik miinimumkaugus - Piiriülene tegevus, mis on samastatav tegevusloa esemeks oleva tegevusega - Keeld - Hasartmängulubade vastastikune tunnustamine)
   2013/C 325/07
   Kohtumenetluse keel: itaalia
   
      Eelotsusetaotlused esitanud kohus
   
   Tribunale Amministrativo Regionale per la Toscana
   
      Põhikohtuasjade pooled
   
   
                
            
            
               (Kohtuasi C-660/11)
               
                  Hagejad: Daniele Biasci, Alessandro Pasquini, Andrea Milianti, Gabriele Maggini, Elena Secenti, Gabriele Livi
               
                  Kostjad: Ministero dell’Interno, Questura di Livorno
               
                  menetluses osales: SNAI — Sindacato Nazionale Agenzie Ippiche SpA
            
         
                
            
            
               (Kohtuasi C-8/12)
               
                  Hagejad: Cristian Rainone, Orentino Viviani, Miriam Befani
               
                  Kostjad: Ministero dell’Interno, Questura di Prato, Questura di Firenze
               
                  menetluses osalesid: SNAI — Sindacato Nazionale Agenzie Ippiche SpA, Stanley International Betting Ltd, Stanleybet Malta ltd.
            
         
      Ese
   
   Eelotsusetaotlused — Tribunale Amministrativo Regionale per la Toscana — Isikute vaba liikumine — Teenuste osutamise vabadus — Kihlveopanuste kogumise tegevus — Siseriiklikud õigusnormid, mille kohaselt selleks tegevuseks on nõutav siseriikliku ametiasutuse väljastatud tegevusloa ja avaliku julgeoleku alase korraldusloa saamine — Välisriigi ametiasutuste väljastatud tegevus- ja korralduslubade mittetunnustamine — Vastavus EÜ artiklitele 43 ja 49 (nüüd ELTL artiklid 49 ja 56)
   
      Resolutsioon
   
   
               1)
            
            
               EÜ artikleid 43 ja 49 tuleb tõlgendada nii, et nendega ei ole vastuolus siseriiklikud õigusnormid, mis panevad hasartmängudega seotud tegevuses osaleda soovivatele äriühingutele kohustuse hankida lisaks sellistes tegevustes osalemiseks riigi väljastatud tegevusloale ka politseiluba ning mille kohaselt väljastatakse politseilube eelkõige üksnes taotlejatele, kelle on juba sellekohane tegevusluba.
            
         
               2)
            
            
               EÜ artikleid 43 ja 49 ning võrdse kohtlemise ja tõhususe põhimõtteid tuleb tõlgendada nii, et nendega on vastuolus see, kui liikmesriik, kes majandustegevuseks tegevusloa andmisel jätab liidu õigust rikkudes välja ühe kategooria ettevõtjaid ja korraldab selle rikkumise parandamiseks hanke suure hulga uute tegevuslubade andmiseks, kaitseb olemasolevate ettevõtjate saavutatud ärilisi positsioone, kehtestades eelkõige minimaalsed vahemaad uute tegevuslubade omanike tegevuskohtade ja olemasolevate ettevõtjate tegevuskohtade vahel.
               EÜ artiklitest 43 ja 49, võrdse kohtlemise põhimõttest, läbipaistvuskohustusest ja õiguskindluse põhimõttest tulenevalt peavad sellise hankemenetluse — nagu on kõne all põhikohtuasjades — tingimused ja eeskirjad ja iseäranis sellised sätted nagu lepinguprojekti artikli 23 lõige 3, mis näevad ette hankemenetluses antud tegevusloa kehtetuks tunnistamise, olema sõnastatud selgelt, täpselt ja ühemõtteliselt, mida peab kontrollima eelotsusetaotluse esitanud kohus.
               EÜ artikleid 43 ja 49 tuleb tõlgendada nii, et nendega on vastuolus sellised siseriiklikud õigusnormid, mis keelavad tegelikult igasuguse piiriülese tegevuse hasartmängusektoris, sõltumata viisist, kuidas kõnealust tegevust ellu viiakse, ja eelkõige juhtudel, mil on võimalik tarbija ja ettevõtja vaheline otsekontakt ja füüsiline politseikontroll riigi territooriumil oleva ettevõtja vahendajate üle. Eelotsusetaotluse esitanud kohtu ülesanne on kontrollida, kas see on nii lepinguprojekti artikli 23 lõike 3 puhul.
            
         
               3)
            
            
               EÜ artikleid 43 ja 49 tuleb tõlgendada nii, et liidu õiguse hetkeolukorras ei takista asjaolu, et ettevõtjal on tema asukohaliikmesriigis luba, mis võimaldab tal pakkuda hasartmänge, seda, et teine liikmesriik nõuab liidu õiguse nõudeid järgides selliselt ettevõtjalt oma territooriumil asuvatele tarbijatele niisuguste teenuste pakkumiseks enda ametiasutuste väljastatud loa omamist.
            
         
      (1)  ELT C 73, 10.3.2012.